Hillari Klintonga o‘pka yallig‘lanishi tashxisi qo‘yildi

Shifokor 9-sentabr, juma kuni Hillari Klintonni Nyu-Yorkdagi uyida tekshiruvdan o‘tkazgan va unga o‘pka yallig‘lanishi — zotiljam tashxisini qo‘ygan. AQSh prezidentligiga Demokratlar partiyasidan nomzodga antibiotiklar qabul qilish va ko‘proq dam olish tavsiya etildi, deya xabar beradi “RBK”.

Hillari Klinton yakshanba kuni bo‘lib o‘tgan 11-sentabr teraktlarining 15 yilligiga bag‘ishlangan motam marosimida o‘zini noxush his etdi. U hushidan ketishiga sal qoldi va zudlik bilan uyiga jo‘natildi.
Hillary Clinton 9/11 NYC pic.twitter.com/q9YnsjTxss
— Zdenek Gazda (@zgazda66) September 11, 2016
Nomzodning saylovoldi shtabida bo‘lib o‘tgan hodisa Klinton harorati ko‘tarilgani bilan izohlandi. Shifokor Hillarida chindan ham ham suvsizlanish kuzatilgani, biroq uyiga qaytganidan so‘ng o‘zini yaxshi his etganini ma’lum qildi.